b'\n_START_ARTICLE_\nBerlepollen\n_START_PARAGRAPH_\nBerlepollen er en kort fjord p\xc3\xa5 s\xc3\xb8rsida av Bremangerlandet i Bremanger kommune i Sogn og Fjordane. Innl\xc3\xb8p fra Fr\xc3\xb8ysj\xc3\xb8en er bare 150\xc2\xa0meter bredt. Fjorden, som er rundt seks kilometer lang, er bueformet og g\xc3\xa5r f\xc3\xb8rst mot nord\xc3\xb8st og snur gradvis mot nordvest._NEWLINE_Rundt fjorden ligger bratte fjell p\xc3\xa5 rundt 500\xc2\xa0meters h\xc3\xb8yde. P\xc3\xa5 vestsida av fjorden ved innl\xc3\xb8pet ligger bygda Berle, som fjorden er oppkalt etter. Det ligger ogs\xc3\xa5 endel g\xc3\xa5rdsbruk p\xc3\xa5 motsatt side fra Berle, men bortsett fra det er fjorden uten bosetning. Fv575 g\xc3\xa5r langs vestsiden av fjorden, og det g\xc3\xa5r en kommunal vei ut langs \xc3\xb8stsiden.'